Projek, veldtog hou kleuters se kosblikke vol | Netwerk24
Projek, veldtog hou kleuters se kosblikke vol
Deur Lientjie Mentz 09 Mei 2019 06:01
Enkele van die kleuters van die Dr. C.F. Visser-kleuterskool wat op skooldae voordeel uit Solidariteit Helpende Hand se Kosblikkie-projek en die #StopHonger-veldtog trek, smul by die skool.Foto: Lientjie Mentz
Danksy Solidariteit Helpende Hand se Kosblikkie-projek en die #StopHonger-veldtog ontvang 300 kleuters in Bloemfontein elke skooldag ’n bord kos.
Solidariteit Helpende Hand en Coleske Artists het verlede jaar hande gevat om die publiek bewus te maak van die groot hongersnood onder die land se kleuters. Die doel van die veldtog is om geld vir kos in te samel om kos vir hulle te koop.
Helpende Hand se Kosblikkie-projek bestaan reeds tien jaar lank.
Die Bloemfontein Vroue-tak, onder leiding van Tammy Morey, gee al sedert 2011 aan die kleuters van die Dr. C.F. Visser-kleuterskool in Estoire voedsame kos.
Die ander twee skole wat op hierdie manier gehelp word, is die Dankbaar CVO-skool en die Saailand-kleuterskool.
Altesaam 8 000 kleuters in 87 skole oor die land heen baat vanjaar by die Kosblikkie-projek en #StopHonger-veldtog.
In die Vrystaat alleen kry 1 200 kleuters in 11 skole kos danksy die projek en die geld wat met ingesamel word.
Om die plaaslike projek ’n hupstoot te gee, het Helpende Hand se Bloemfontein-suid-tak besluit om Riana Nel, een van die #StopHonger-ambassadeurs, op 9 Augustus (Vrouedag) om 17:00 by Magic Events te laat optree.
Voor die hoofvertoning gaan plaaslike sangers Heidi en Marise optree.
Kaartjies vir Riana Nel se optrede kos R150 tot R350 en is by Computicket beskikbaar.
Rig navrae oor die konsert aan Kobus Venter deur ’n e-pos na kobus@helpendehand.co.za te stuur.
Regsmening bepaal wie DA nou gaan lei
DA ‘gereduseer tot ’n nisparty’
Ons kan nie meer wag, sê Tito oor groeiplan